# Αρχαιολογικό Μουσείο Ολυμπίας

### Από τη Βικιπαίδεια, την ελεύθερη εγκυκλοπαίδεια

Το Αρχαιολογικό Μουσείο Ολυμπίας αποτελεί ένα από τα σπουδαιότερα μουσεία της Ελλάδας και εκθέτει τα αρχαιολογικά ευρήματα που βρέθηκαν στον αρχαιολογικό χώρο της Ολυμπίας. Από το σύνολο των, ανεκτίμητης αξίας, εκθεμάτων σημαντικότερη είναι η έκθεση των γλυπτών, για την οποία είναι κυρίως γνωστό το μουσείο, καθώς και η συλλογή χάλκινων αντικειμένων, που είναι η πλουσιότερη στον κόσμο και απαρτίζεται από όπλα, ειδώλια και άλλα αντικείμενα, ενώ ιδιαίτερα σημαντικά είναι και τα ευρήματα της μεγάλης πηλοπλαστικής.

## [Επεξεργασία] Ιστορία του Μουσείου

Το πρώτο μουσείο στην Ολυμπία γνωστό και ως Παλαιό Μουσείο χτίστηκε το 1885 σε νεοκλασικό ρυθμό, στο λόφο δυτικά της Άλτεως, αλλά είχε παρουσιάσει αρκετές φθορές λόγω των μεγάλων σεισμών, που κατά καιρούς έπληξαν την περιοχή. Εκτός αυτού, ο μεγάλος αριθμός νέων ευρημάτων από τις συνεχιζόμενες ανασκαφές του Γερμανικού Αρχαιολογικού Ινστιτούτου στο ιερό, επέβαλε την ίδρυση ενός μεγαλύτερου μουσείου στην Ολυμπία.

Το Νέο Μουσείο χτίστηκε απέναντι από από τον χώρο ανασκαφών, στη κοιλάδα βορειοδυτικά του Κρόνειου Λόφου και σχεδιάστηκε από τον Πάτροκλο Καραντινό. Η επίσημη έναρξη λειτουργίας του μουσείου ήταν το έτος 1982 και εγκαινιάστηκε από την Μελίνα Μερκούρη. Ένα από τα πιο γνωστά εκθέματα είναι η Νίκη του Παιώνιου η οποία πήρε μέρος στον σχεδιασμό των μεταλλίων για τους Ολυμπιακούς Αγώνες του 2004.

## [Επεξεργασία] Συλλογές

- Συλλογή κεραμικών
- Συλλογή χαλκών
- Συλλογή γλυπτών
- Συλλογή από τους Ολυμπιακούς Αγώνες

## [Επεξεργασία] Αξιοσημείωτα εκθέματα

- Ο Ερμής του Πραξιτέλους
- Η Νίκη του Παιωνίου
- Ο Δίας με τον Γανυμήδη
- Αετώματα από τον ναό του Δία
- Το κράνος του Μιλτιάδη

## [Επεξεργασία] Δείτε επίσης

- Ολυμπία
- Ολυμπιακοί Αγώνες

## [Επεξεργασία] Εξωτερικοί σύνδεσμοι

- Επίσημος ιστότοπος του μουσείου

Ανακτήθηκε από "http://el.wikipedia.org../../../%CE%B1/%CF%81/%CF%87/%CE%91%CF%81%CF%87%CE%B1%CE%B9%CE%BF%CE%BB%CE%BF%CE%B3%CE%B9%CE%BA%CF%8C_%CE%9C%CE%BF%CF%85%CF%83%CE%B5%CE%AF%CE%BF_%CE%9F%CE%BB%CF%85%CE%BC%CF%80%CE%AF%CE%B1%CF%82_9404.html"

Κατηγορίες: Αρχαιολογικά μουσεία στην Ελλάδα | Νομός Ηλείας

##### Views

- Άρθρο
- Συζήτηση
- Τελευταία έκδοση

##### Αναζήτηση